पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. अंबामाता थाना क्षेत्र के स्वरूपसागर के पास अंबावगढ़ कॉलोनी स्थित घर से चोर लाखों के जेवर-नकदी चोरी कर ले गए। शहर से बाहर गया परिवार सोमवार सुबह वापस आया तो टूटे खिड़की-दरवाजे और बिखरा सामान देख चोरी का पता चला। घर में रखे लाखों के जेवर-नकदी चोरी हो चुकी थी। इस पर मकान मालिक वीरेन्द्र कुमार ने थाने में चोरी की एफआईआर दर्ज कराई है।
पुलिस ने बताया कि वीरेंद्र कुमार 30 मई को घूमने के लिए परिवार सहित बाहर गए हुए थे। सोमवार सुबह परिवार घर वापस आया। घर के दरवाजे, खिड़की टूटे हुए थे। यह देख परिवार के सदस्य चौंक गए। अंदर जाकर देखा तो अलमारियों के ताले टूटे हुए थे और उसमें रखे जेवर-नकदी व कमरे में रखा कुछ सामान भी चोरी हो चुका था।
मामला दर्ज होने के बाद पुलिस ने मौका-मुआयना किया। मकान मालिक सहित पुलिस चोरी के किसी परिचित के शामिल होने का संदेह जता रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn